**MEGHÍVÓ ÉS SAJTÓKÖZLEMÉNY**

**ORSZÁGOS VÍZÜGYI FŐIGAZGATÓSÁG**

**2013. augusztus 29.**

**MEGHÍVÓ**

az Országos Vízügyi Főigazgatóság, a bajai Eötvös József Főiskola Műszaki Kar és a Magyar Hidrológiai Társaság nevében tisztelettel meghívom a

**„Dunai árhullám – 2013” címmel,**

**a védekezés vízügyi műszaki irányításának tapasztalatairól rendezett konferenciára**

Helyszín: **Baja, Eötvös József Főiskola**

Időpont: **2013. szept. 3. 10.00 – 16.30**

**A konferencia tervezett programja:**

**10.00 Levezető elnök - Melicz Zoltán rektor EJF**

10.05 – 10.25 Üdvözlések

Zsigó Róbert - polgármester Baja

Reich Gyula - elnök MMK VVT

Szlávik Lajos - elnök MHT

10.30 – 10.40 Árvízi helytállás 2013 - Molnár Béla az OVF főigazgatója

10.40 – 11.10 Dunai árhullám 2013 - Láng István OMIT vezetője

11.10 - 11.30 Lakosságvédelem a 2013. évi Dunai árvíz során - Tóth Ferenc

dandártábornok, OKF

***11.30 – 11.45 Szünet, a sajtó számára interjú készítési lehetőség***

**11.45 Levezető elnök - Reich Gyula - MMK VVT**

11.45 –12.05 Tudomány az operatív védekezés szolgálatábanVáradi József OMIT - Tudományos Tanács vezetője

12.05 – 12.25 A 2013 júniusi dunai árvíz időjárási háttere dr. Bonta Imre (Homokiné Ujváry Katalin, dr. Horváth Ákos) - OMSZ

12.25 – 12.45 Hidrológia, lefolyás, előrejelzés - Márfai László OVF

12.45 – 13.05 Morfológiai változások hatása a Duna vízjárására - Józsa János akadémikus

***13.05 – 14.00 Szünet., a sajtó számára interjú készítési lehetőség***

**14.00 Levezető elnök - Váradi József**

14.00 – 14.20 A védekezés szervezési tapasztalatai - Baross Károly törzsvezető helyettes

14.20 – 14.40 Fővédvonali védekezési tapasztalatok - Jakus György OVF

14.40 – 15.00 Önkormányzati védekezés tapasztalatai - Kóthay László szakértő

15.00 – 15.20 Budapest munkái - Szilágyi Mihály FCSM igazgató

15.20 – 15.40 Geotechnikai tapasztalatok - Takács Attila adjunktus BME

15.40 – 16..00 Új eszközök (mobilfal, tömlős gát stb.) - Tóth Ferenc OVF

**16.00 – 16.15 Ajánlások, zárszó - Láng István OMIT törzsvezető**

**SAJTÓKÖZLEMÉNY**

**Budapestnél 2002 óta immár negyedszer haladta meg a vízállás a 800 cm-t. A XX. század 100 éve alatt mindössze kétszer volt erre példa a jégmentes árvizeknél. Június első napjaiban minden korábbit meghaladó áradás vonult le a Dunán, az eddig mért legmagasabb vízállásokkal.**

A folyó mentén több mint 900 km-en zajlott a védekezés. Soha nem látott összefogással, hihetetlen mértékű erőkoncentrációval, és a minden részletre kiterjedő szakszerű irányítással az áradást sikerült a gátak között tartani.

Az eddigi legnagyobb dunai árhullám elleni védekezés elemzésére „Dunai árhullám 2013” címmel – a Magyar Mérnöki Kamara Vízgazdálkodási tagozatának kezdeményezésére - az Országos Vízügyi Főigazgatóság, a bajai Eötvös József Főiskola Műszaki Kar és a Magyar Hidrológiai Társaság konferenciát szervez szeptember 3-án, Baján.

A több mint 200 szakember részvételével zajló előadás sorozaton különösen nagy hangsúllyal tárgyalják a tudomány szerepét az operatív védekezésben, az új eszközök (mobilfal, tömlős gát stb.) alkalmazási lehetőségeit. A konferencia fontos tárgya az is, hogy minél megbízhatóbb módszerek álljanak rendelkezésre az árhullámok előrejelzésére, annak érdekében, hogy - a klímaváltozásból eredő egyre jelentősebb hatásokat is figyelembe véve - korlátok között lehessen tartani az emelkedő szintű árhullámokat.

**További információ:**

Siklós Gabriella

szóvivő

Országos Vízügyi Főigazgatóság

06 30 757 4006

siklos.gabriella@ovf.hu